Ego Robertus Dei gratia lingonensis episcopus notum facio omnibus tam præsentibus quam futuris quod Maria uxor Bartholomei de Granceio Lou Courteret pro remedio animæ eiusdem Bartolomei mariti sui qui iacet in cimeterio Domui Dei de Tilicastro dedit in perpetuam elemosinam Deo et eidem Domui Dei de Tilicastro laude et assensu domini sui Odonis domini Grancei sex quartallos bladi medietatem frumenti et medietatem auenæ annuatim eidem domui reddendos in grangia de Paluz quos idem Bartolomeus emerat a Guillermo Lespouse et qui dicto Bartolomeo singulis annis a fratribus de Oigneio in prædicta gangia reddebantur. Actum anno gratiæ m° cc° VIII°, mense maio.